На гэты год перад беларускімі аграрыямі пастаўлена задача павялічыць экспарт прадукцыі на 10 працэнтаў, прычым значна пашырыўшы геаграфію паставак. Для яе выканання ёсць усё неабходнае. Дарэчы, з 23 прадпрыемстваў, якія атрымалі летась забарону Рассельгаснагляду на пастаўку прадукцыі на расійскі рынак, сёння абмежаванні не знятыя з 9. Паводле інфармацыі Рассельгаснагляду, хутка гэтыя прадпрыемствы будуць праінспектаваныя расійскімі спецыялістамі на прадмет дазволу паставак прадукцыі з ялавічыны.